smcproject/ml-wiki-sentences huggingface dataset:
ഇത് മനക്പൂർഷെറീഫ് ലെ ആകെ ജനസംഖ്യയുടെ 15.29 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 1230 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 941 പുരുഷന്മാരും 289 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 97.64 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 79.59 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
മനക്പൂർഷെറീഫ് ലെ 1915  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 542 - - ജനസംഖ്യ 2982 1609 1373 കുട്ടികൾ (0-6) 456 239 217 പട്ടികജാതി 1915 1016 899 പട്ടിക വർഗ്ഗം 0 0 0 സാക്ഷരത 55.63 % 57.63 % 42.37 % ആകെ ജോലിക്കാർ 1230 941 289 ജീവിതവരുമാനമുള്ള ജോലിക്കാർ 1201 923 278 താത്കാലിക തൊഴിലെടുക്കുന്നവർ 979 717 262 ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ അവലംബങ്ങൾ
മനബാസ ഗുരുബാര ഇംഗ്ലീഷ് വിലാസം https://ml.wikipedia.org/wiki/Manabasa_Gurubara This article is part of a series on Odisha Governance Governors Chief Ministers Legislative Assembly Political parties High Court Police Topics Arts Cinema Cuisine Culture Odia Hindu wedding Economy Education Elections Festivals Flora and fauna Geography Highest point History Historic sites Maritime history Rulers Language Script Act Literature Morphology People Tribes Odissi (dance) Odissi music Politics Sports Tourism Districts Divisions Angul Balangir Balasore Bargarh Bhadrak Boudh Cuttack Debagarh Dhenkanal Gajapati Ganjam Jagatsinghpur Jharsuguda Jajpur Kalahandi Kandhamal Kendrapara Kendujhar Khordha Koraput Malkangiri Mayurbhanj Nabrangpur Nayagarh Nuapada Puri Rayagada Sambalpur Subarnapur Sundergarh GI Products Berhampur Patta Bomkai Sari Dhalapathar Parda Fabrics Ganjam Kewda Flower Ganjam Kewda Rooh Gopalpur Tussar Fabrics Habaspuri Saree Fabrics Khandua Konark stone carving Kotpad Handloom fabrics Odisha Ikat Pattachitra Pipili applique work Sambalpuri saree Rasgulla India കവാടം ക സ തി
ഇന്ത്യൻ സംസ്ഥാനമായ ഒഡീഷയിൽ ഒഡിയ ഹിന്ദുക്കൾ ആഘോഷിക്കുന്ന ഉത്സവമാണ് മനബാസ ഗുരുബര.
ആന്ധ്രാപ്രദേശ് , ഛത്തീസ്‌ഗഢ് , തെക്കൻ ഝാർഖണ്ഡ് , തെക്ക് പടിഞ്ഞാറൻ ബംഗാൾ എന്നിവിടങ്ങളിൽ താമസിക്കുന്ന ഒഡിയക്കാരും ഇത് ആഘോഷിക്കുന്നു.
ഈ ഉത്സവത്തിൽ മഹാലക്ഷ്മി ദേവിയാണ് പ്രതിഷ്ഠ.
ദേവി തന്നെ ഓരോ വീട്ടിലും വന്ന് വേദനയും സങ്കടവും നീക്കംചെയ്യുന്നുവെന്ന് ആളുകൾ വിശ്വസിക്കുന്നു.
മാർഗസിര മാസത്തിലെ എല്ലാ വ്യാഴാഴ്ചയും ഇത് നടത്തപ്പെടുന്നു.
ലക്ഷ്മി ദേവി ഒരു വൃത്തിയുള്ള വീടിനെ സ്നേഹിക്കുന്നുവെന്ന് വിശ്വസിക്കപ്പെടുന്നു.
അതിനാൽ എല്ലാ സ്ത്രീകളും അവരുടെ വീടുകൾ വൃത്തിയാക്കുന്നു.
തുടർന്ന് വീട് ജോതി ചിറ്റ കൊണ്ട് അലങ്കരിക്കുന്നു.
ഗ്രാമത്തിലെ ഏറ്റവും മനോഹരമായ വീട് ലക്ഷ്മി ദേവി സന്ദർശിക്കുമെന്നും പണവും സമൃദ്ധിയും ലഭിക്കുമെന്നും വിശ്വസിക്കപ്പെടുന്നു.
ലക്ഷ്മി പുരാണത്തിലെ ലക്ഷ്മി ദേവിയുടെ ഹിന്ദു പുരാണത്തെ അടിസ്ഥാനമാക്കിയാണ് ഈ ഉത്സവം.
ഈ പുരാണത്തിൽ, ഒരിക്കൽ ലക്ഷ്മി ദേവി തോട്ടിവേല ചെയ്യുന്ന താഴ്ന്ന ജാതിക്കാരിയായ ശ്രിയയെ സന്ദർശിച്ചു.
ഇതിനായി ജഗന്നാഥന്റെ ജ്യേഷ്ഠൻ ബലറാമിന് ലക്ഷ്മിയോട് ദേഷ്യം വന്നു.
ഹിന്ദുക്കളുടെ തീർത്ഥാടനത്തിന്റെ (ധാം) ഏറ്റവും പവിത്രമായ നാല് സ്ഥലങ്ങളിൽ ഒന്നായ പുരിയിലെ ജഗന്നാഥ ക്ഷേത്രത്തിൽ നിന്ന് അവരെ പുറത്താക്കി.
ഭക്ഷണമോ വെള്ളമോ പാർപ്പിടമോ ഇല്ലാതെ നീണ്ട പരീക്ഷണത്തിലൂടെ കടന്നുപോകാൻ ലക്ഷ്മി ക്ഷേത്രം വിട്ട് ഭർത്താവിനെയും മൂത്ത സഹോദരനെയും ശപിച്ചുകൊണ്ട് അപമാനത്തിന് പ്രതികാരം ചെയ്യുന്നു.
സമൂഹത്തിലെ തൊട്ടുകൂടായ്മയുടെ ദുഷ്പ്രവൃത്തികൾക്കെതിരെ പുരാണം ശബ്ദമുയർത്തുന്നു.
ഇത് ഫെമിനിസത്തിന് പ്രാധാന്യം നൽകുന്നു.
ഒപ്പം പുരുഷ മേധാവിത്വത്തെ ചെറുക്കാൻ സ്ത്രീശക്തിയെ ശക്തിപ്പെടുത്തുകയും ചെയ്യുന്നു.
ഈ ലക്ഷ്മി പുരാണം അനുസരിച്ച് ലക്ഷ്മി ദേവിക്കായി പൂജ നടത്തുന്നു.
മൈഖൈലോ ജെറാസിമോവിച്ച് ഇലിയങ്കോ ഇംഗ്ലീഷ് വിലാസം https://ml.wikipedia.org/wiki/Mykhailo_Illienko Mykhailo Ilienko
ഒരു ഉക്രേനിയൻ ചലച്ചിത്ര സംവിധായകനും തിരക്കഥാകൃത്തും നടനുമാണ് മൈഖൈലോ ജെറാസിമോവിച്ച് ഇലിയങ്കോ (ജനനം ജൂൺ 29, 1947, മോസ്കോയിൽ . നാഷണൽ അക്കാദമി ഓഫ് ആർട്‌സ് ഓഫ് ഉക്രെയ്‌നിലെ (2017) അക്കാദമിഷ്നും, ഉക്രെയ്‌നിലെ ബഹുമാനപ്പെട്ട ആർട്ടിസ്റ്റ് (2003),[3] ഉക്രെയ്‌നിലെ ഒലെക്‌സാണ്ടർ ഡോവ്‌ഷെങ്കോ സ്റ്റേറ്റ് പ്രൈസിന്റെ (2007) സമ്മാന ജേതാവുമാണ് അദ്ദേഹം.
മൈത്രി (2015-ലെ ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Mythri_(2015_film)
ബി.എം. ഗിരിരാജ് തിരക്കഥയെഴുതി സംവിധാനം ചെയ്ത് 2015 -ൽ പുറത്തിറങ്ങിയ കന്നഡ ചലച്ചിത്രമാണ് മൈത്രി ( കന്നഡ : ಮೈತ್ರಿ).
ഓംകാർ മൂവീസിന്റെ ബാനറിൽ എൻ.എസ്. രാജ്കുമാർ നിർമ്മിച്ച ഈ ചിത്രം മൈ ഹീറോ മൈത്രി എന്ന പേരിൽ മലയാളത്തിലും പുറത്തിറക്കിയിരുന്നു.
മോഹൻലാൽ നായകനായ ഈ ചിത്രത്തിൽ കന്നഡ താരം പുനീത് രാജ്കുമാർ ഒരു പ്രധാന കഥാപാത്രത്തെ അവതരിപ്പിക്കുന്നു.
പേര് സൂചിപ്പിക്കുന്നതു പോലെ ഒരു സൗഹൃദത്തിന്റെ കഥയാണ് ചിത്രം പറയുന്നത്.
സ്ലംഡോഗ് മില്യണേർ എന്ന ചിത്രത്തിലേതുപോലെ ഒരു പ്രശ്നോത്തരി മത്സരമാണ് ഈ ചിത്രത്തിന്റെ കഥാപശ്ചാത്തലം.
'കോടിപതി ജൂനിയർ' എന്ന പ്രശ്നോത്തരി മത്സരത്തിൽ പങ്കെടുക്കുവാൻ ജുവനൈൽ ഹോമിൽ നിന്നെത്തുന്ന സിദ്ധാർത്ഥൻ എന്ന കുട്ടിയിലൂടെയാണ് ചിത്രത്തിന്റെ കഥ പുരോഗമിക്കുന്നത്.
സിദ്ധാർത്ഥൻ ഈ മത്സരത്തിലെ ചോദ്യങ്ങൾക്കെല്ലാം ശരിയുത്തരം നൽകുന്നു.
മത്സരത്തിനിടയിൽ വച്ച്  സിദ്ധാർത്ഥൻ ഒരു കൊലപാതകിയാണെന്നു വെളിപ്പെടുന്നതും അതേത്തുടർന്നുണ്ടാകുന്ന സംഭവവികാസങ്ങളുമാണ് ചിത്രത്തിന്റെ ഇതിവൃത്തം.
മോഹൻലാൽ , പുനീത് രാജ്കുമാർ എന്നിവർ കേന്ദ്രകഥാപാത്രങ്ങളായി എത്തുന്ന  ചിത്രത്തിൽ അർച്ചന, അതുൽ കുൽക്കർണി , ഭാവന എന്നിവരും അഭിനയിച്ചിരിക്കുന്നു.
മോഹൻലാൽ അഭിനയിക്കുന്ന രണ്ടാമത്തെ കന്നഡ ചലച്ചിത്രമാണ് മൈത്രി .
ഈ ചിത്രത്തിൽ ഡി.ആർ.ഡി.ഓ. ശാസ്ത്രജ്ഞനായ മഹാദേവ് ഗോഡ്കേ (മലയാളത്തിൽ മഹാദേവ മേനോൻ) എന്ന കഥാപാത്രത്തെയാണ് മോഹൻലാൽ അവതരിപ്പിക്കുന്നത്.
എച്ച്.എസ്. വെങ്കടേഷ മൂർത്തിയും ബരഗുരു രാമചന്ദ്രപ്പയും രചിച്ച ഗാനങ്ങൾക്ക് ഇളയരാജ സംഗീതം നൽകിയിരിക്കുന്നു.
2015 ഫെബ്രുവരി 20-ന് പ്രദർശനത്തിനെത്തിയ ചിത്രം മികച്ച അഭിപ്രായം നേടിയിരുന്നു.
2015 ജൂൺ 12-ന് പുറത്തിറങ്ങിയ ചിത്രത്തിന്റെ മലയാളം പതിപ്പിൽ 'കാള പ്രതാപൻ' എന്ന വില്ലൻ കഥാപാത്രത്തെ അവതരിപ്പിച്ചത് കലാഭവൻ മണിയായിരുന്നു .
കന്നഡ: മോഹൻലാൽ - മഹാദേവ് ഗോഡ്കേ പുനീത് രാജ്കുമാർ - തന്നെത്താൻ അതുൽ കുൽക്കർണി - രവി പ്രകാശ് ആദിത്യ - സിദ്ധരാമ ജഗദീഷ് എച്ച്.എം. - ജോൺസൺ അർച്ചന - മഹാദേവിന്റെ ഭാര്യ ഭാവന - അതിഥി താരം രവി കാലെ - ഗൂലി പ്രതാപ് സാധു കോകില
മലയാളം: മോഹൻലാൽ - മഹാദേവ് മേനോൻ ആദിത്യ - സിദ്ധ മേനോൻ കലാഭവൻ മണി - കാളപ്രതാപൻ അനു ജോസഫ് സജിത ബേട്ടി ബോക്സ് ഓഫീസ്
കർണാടകയിലെ 250 തീയറ്ററുകളിലാണ് ചിത്രം പ്രദർശനത്തിനെത്തിയത്.
കർണാടകയിൽ നിന്ന് ആദ്യ ദിവസം 1.75 കോടി രൂപ സ്വന്തമാക്കിയ ചിത്രം സംസ്ഥാനത്ത് 150 ദിവസം പ്രദർശിപ്പിച്ചിരുന്നു.
പുരസ്കാരങ്ങൾ കർണാടക സംസ്ഥാന ചലച്ചിത്ര പുരസ്കാരം 2015 മികച്ച മൂന്നാമത്തെ ചലച്ചിത്രം.
അവലംബം പുറംകണ്ണികൾ മൈത്രി ഇന്റർനെറ്റ് മൂവി ഡാറ്റാബേസിൽ
മൈത്രി എക്സ്പ്രസ് ഇംഗ്ലീഷ് വിലാസം https://ml.wikipedia.org/wiki/Maitree_Express 2008 ഏപ്രിൽ 14-ന് മൈത്രി എക്സ്പ്രസിന്റെ ഉദ്ഘാടന സമയത്തെ ദൃശ്യം
ഇന്ത്യയ്ക്കും ബംഗ്ലാദേശിനുമിടയിൽ സർവീസ് നടത്തുന്ന ഒരു അന്താരാഷ്ട്ര പാസഞ്ചർ തീവണ്ടിയാണ് മൈത്രി എക്സ്പ്രസ് ( ഹിന്ദി : मैत्री एक्सप्रेस ; ബംഗാളി : মৈত্রী এক্সপ্রেস ).
പേരു സൂചിപ്പിക്കുന്നതുപോലെ ഇരു രാജ്യങ്ങളും തമ്മിലുള്ള സൗഹൃദം മെച്ചപ്പെടുത്തുന്നതിനായാണ് ഇങ്ങനെയൊരു തീവണ്ടി ആരംഭിച്ചത്.
ഇന്ത്യൻ നഗരമായ കൊൽക്കത്തയിൽ നിന്നും ബംഗ്ലാദേശിന്റെ തലസ്ഥാന നഗരമായ ധാക്ക വരെയാണ് തീവണ്ടി ഓടുന്നത്.
ഇരു നഗരങ്ങളും തമ്മിലുള്ള 375 കിലോമീറ്റർ ദൂരം ഏകദേശം 11 മണിക്കൂർ കൊണ്ട് ഓടിയെത്തുവാൻ ഈ തീവണ്ടിക്കു സാധിക്കുന്നു.
വർഷങ്ങൾക്കു മുമ്പ് രണ്ടു രാജ്യങ്ങൾക്കുമിടയിൽ ഓടിയിരുന്ന ബരിസാൽ എക്സ്പ്രസ് 1965-ലെ ഇന്ത്യാ-പാക് യുദ്ധത്തോടെ നിർത്തിവച്ചിരുന്നു.
43 വർഷങ്ങൾക്കുശേഷം 2008 ഏപ്രിൽ 14 -ന് അന്നത്തെ ഇന്ത്യൻ വിദേശകാര്യ മന്ത്രി പ്രണബ് മുഖർജി മൈത്രി എക്സ്പ്രസിന്റെ ഉദ്ഘാടനം നിർവ്വഹിച്ചു.
ആഴ്ചയിൽ ആറു ദിവസവും സർവീസ് നടത്തുന്ന ഈ തീവണ്ടിയിൽ ആകെ 360 സീറ്റുകളാണുള്ളത്.
ഏറെ സുരക്ഷാ സൗകര്യങ്ങൾ ഒരുക്കിയിരിക്കുന്ന തീവണ്ടിയിൽ യാത്ര ചെയ്യുന്നതിനു വിസയും പാസ്പോർട്ടും അത്യാവശ്യമാണ്.
മൈത്രി എക്സ്പ്രസ്സിനു പുറമെ ഇന്ത്യയ്ക്കും ബംഗ്ലാദേശിനുമിടയിൽ സർവീസ് നടത്തുന്ന തീവണ്ടിയാണ് ബന്ധൻ എക്സ്പ്രസ് .
2017 നവംബർ 9 -ന് ഉദ്ഘാടനം ചെയ്ത ഈ തീവണ്ടി കൊൽക്കത്തയെ ബംഗ്ലാദേശിലെ ഏറ്റവും വലിയ മൂന്നാമത്തെ നഗരമായ ഖുൽനയുമായി ബന്ധിപ്പിക്കുന്നു.
ബ്രിട്ടീഷ് ഭരണകാലത്തു തന്നെ ബംഗാൾ പ്രവിശ്യയിലെ കൊൽക്കത്ത , ഗൊവലാണ്ട , ധാക്ക , നാരായൺഗഞ്ച് എന്നീ പ്രദേശങ്ങളിലൂടെ ഈസ്റ്റ് ബംഗാൾ മെയിൽ, ഈസ്റ്റ് ബംഗാൾ എക്സ്പ്രസ്, ബരിസാൽ എക്സ്പ്രസ് എന്നീ തീവണ്ടികൾ ഓടിയിരുന്നു.
1947 -ൽ ഇന്ത്യയും പാകിസ്താനും സ്വതന്ത്രമായതോടെ പശ്ചിമ ബംഗാൾ ഇന്ത്യയുടെയും പൂർവ്വ ബംഗാൾ പാകിസ്താന്റെയും ഭാഗമായി മാറി.
1956 -ൽ പൂർവ്വ ബംഗാളിനെ 'പൂർവ്വ പാകിസ്താൻ' എന്നു പുനർനാമകരണം ചെയ്തു.
ഇന്ത്യാ വിഭജനം സൃഷ്ടിച്ച ആഘാതത്തിൽ ഇരു രാജ്യങ്ങളും തമ്മിലുള്ള റെയിൽ ഗതാഗതം തടസ്സപ്പെട്ടു.
എങ്കിലും പശ്ചിമബംഗാളിലെ കൊൽക്കത്തയെയും പൂർവ്വ പാകിസ്താനിലെ ഖുൽനയെയും ബന്ധിപ്പിച്ചുകൊണ്ട് ഓടിയിരുന്ന ബരിസാൽ എക്സ്പ്രസ് സർവീസ് തുടർന്നു.
1965-ൽ ഇന്ത്യയും പാകിസ്താനും തമ്മിൽ യുദ്ധം ആരംഭിച്ചപ്പോൾ ഈ തീവണ്ടിയും നിർത്തലാക്കി.
1971-ലെ ഇന്തോ-പാക് യുദ്ധത്തോടെ പൂർവ പാകിസ്താൻ സ്വതന്ത്രമാവുകയും ബംഗ്ലാദേശ് എന്ന പുതിയ രാജ്യമായി മാറുകയും ചെയ്തു.
ഇന്ത്യയും ബംഗ്ലാദേശും തമ്മിലുള്ള സൗഹൃദം മെച്ചപ്പെടുത്തുന്നതിന്റെ ഭാഗമായി ഇരു രാജ്യങ്ങൾക്കുമിടയിൽ ഒരു തീവണ്ടി സർവീസ് വേണമെന്ന ആവശ്യമുയർന്നു.
ഇതുമായി ബന്ധപ്പെട്ട് 2001 -ൽ ഇരുരാജ്യങ്ങളും തമ്മിൽ ധാരണാപത്രത്തിൽ ഒപ്പുവച്ചു.
2007 ഫെബ്രുവരിയിൽ അന്നത്തെ ഇന്ത്യൻ വിദേശകാര്യ മന്ത്രി പ്രണബ് മുഖർജി ബംഗ്ലാദേശ് തലസ്ഥാനമായ ധാക്ക സന്ദർശിച്ചതോടെ തീവണ്ടി സർവീസ് ആരംഭിക്കുന്നതു സംബന്ധിച്ച് അന്തിമ തീരുമാനമുണ്ടായി.
അതേവർഷം ജൂലൈ 8 -ന് കൊൽക്കത്തയ്ക്കും ധാക്കയ്ക്കുമിടയിൽ തീവണ്ടിയുടെ പരീക്ഷണ ഓട്ടം നടന്നു.
2008 ഏപ്രിൽ 14 -ന് പെഹലാ ബൈശാഖ് ദിനത്തിൽ മൈത്രി എക്സ്പ്രസ്സിന്റെ ഉദ്ഘാടനം നടന്നു.
ബംഗാളികളുടെ പുതുവത്സരാഘോഷ ദിനത്തെയാണ് പെഹലാ ബൈശാഖ് എന്നുപറയുന്നത്.
വിപുലമായ ആഘോഷങ്ങളോടെയാണ് മൈത്രി എക്സ്പ്രസിന്റെ ഉദ്ഘാടനച്ചടങ്ങു നടന്നത്.
അന്നത്തെ ഇന്ത്യൻ റെയിൽവേ മന്ത്രി ലാലു പ്രസാദ് യാദവ് , ഇൻഫർമേഷൻ ആൻഡ് ബ്രോഡ്കാസ്റ്റിംഗ് മന്ത്രി പ്രിയ രഞ്ജൻ ദാസ് മുൻസി , പശ്ചിമ ബംഗാൾ ഗവർണർ ഗോപാൽ കൃഷ്ണ ഗാന്ധി , ഇന്ത്യയിലേക്കുള്ള ബംഗ്ലാദേശ് സ്ഥാനപതി ലിയാഖത്ത് അലി ചൗധരി എന്നിവർ കൊൽക്കത്തയിലെ ഉദ്ഘാടന ചടങ്ങിൽ പങ്കെടുത്തു.
ഇന്ത്യൻ വിദേശകാര്യ മന്ത്രിയായിരുന്ന പ്രണബ് മുഖർജി കൊൽക്കത്തയിൽ നിന്നും ധാക്കയിലേക്കുള്ള മൈത്രി എക്സ്പ്രസിന്റെ ആദ്യ യാത്രയ്ക്കു പച്ചക്കൊടി വീശി.
ഇതേസമയം ധാക്കയിൽ നിന്നും കൊൽക്കത്തയിലേക്ക് മറ്റൊരു തീവണ്ടിയും ഓടിയിരുന്നു.
ആകെ 360 സീറ്റുകളുള്ള കൊൽക്കത്ത - ധാക്ക മൈത്രി എക്സ്പ്രസിന്റെ ഉദ്ഘാടന ഓട്ടത്തിൽ രാഷ്ട്രീയക്കാരും മാധ്യമ പ്രവർത്തകരും ഉൾപ്പെടെ 65 പേർ മാത്രമാണ് യാത്ര ചെയ്തത്.
ധൃതി പിടിച്ചു നടത്തിയ ഉദ്ഘാടനമായതിനാലാണ് യാത്രക്കാരുടെ എണ്ണത്തിൽ കുറവുണ്ടായതെന്നാണ് ഇന്ത്യൻ റെയിൽവേ നൽകിയ വിശദീകരണം.
മൈത്രി എക്സ്പ്രസിന്റെ ഉദ്ഘാടനം ജനങ്ങൾക്കിടയിൽ സമ്മിശ്ര പ്രതികരണമാണുണ്ടാക്കിയത്.
കൊൽക്കത്ത - ധാക്ക തീവണ്ടിപ്പാതയിലെ ഇന്ത്യയുടെ അവസാനത്തെ സ്റ്റേഷനായ ഗേദേയിൽ മൈത്രി എക്സ്പ്രസിന്റെ ഉദ്ഘാടനം കാണുവാനായി ആയിരക്കണക്കിനാളുകൾ ഒത്തുകൂടി.
ബംഗ്ലാദേശിലെ ഹിന്ദു അഭയാർത്ഥികളുടെ സംഘടനയായ 'നിഖിൽ ബംഗ നാഗരിക സംഘ' (ഓൾ ബംഗാൾ സിറ്റിസെൻസ് കമ്മിറ്റി) തീവണ്ടിയുടെ ഉദ്ഘാടന യാത്ര തടസ്സപ്പെടുത്തി.
ബംഗ്ലാദേശിലെ ഹിന്ദുക്കൾക്കു നേരെയുള്ള അതിക്രമങ്ങൾ അവസാനിപ്പിക്കുക, ഹിന്ദു അഭയാർത്ഥികളെ പുനരധിവസിപ്പിക്കുക എന്നീ ആവശ്യങ്ങളാണ് അവർ മുന്നോട്ടുവച്ചത്.
തീവണ്ടി തടഞ്ഞതിനു 11 സ്ത്രീകൾ ഉൾപ്പെടെ 87 പേരെ പോലീസ് അറസ്റ്റ് ചെയ്തു.
തീവണ്ടിയുടെ ഉദ്ഘാടന ദിവസത്തിനു തലേന്ന് മൂന്നു ബോംബുകൾ ഇവിടെ കണ്ടെത്തി നിർവ്വീര്യമാക്കിയിരുന്നു.
ഹിന്ദു അഭയാർത്ഥി സംഘടനയാണ് ബോംബു വച്ചതെന്നാണ് പോലീസിന്റെ അഭിപ്രായം.
യാത്ര യാത്ര ആരംഭിക്കുന്ന കൊൽക്കത്ത സ്റ്റേഷൻ
കൊൽക്കത്തയ്ക്കും ധാക്കയ്ക്കും ഇടയിലുള്ള 375 കിലോമീറ്റർ ദൈർഘ്യമുള്ള പാതയിലൂടെയാണ് മൈത്രീ എക്സ്പ്രസ് ഓടുന്നത്.
യാത്രയ്ക്കായി ഏകദേശം 10-11 മണിക്കൂർ വേണ്ടിവരുന്നു.
ഇന്ത്യൻ ഭാഗത്ത് ഗേദേ സ്റ്റേഷനിലും ബംഗ്ലാദേശ് ഭാഗത്ത് ദർസാന സ്റ്റേഷനിലും മാത്രമാണ് സ്റ്റോപ്പുകൾ അനുവദിച്ചിരിക്കുന്നത്.
ഈ രണ്ടു സ്ഥലങ്ങളിലും ഇമിഗ്രേഷൻ സംബന്ധമായ പരിശോധനകളുണ്ട്.
ബംഗ്ലാദേശ് ഭാഗത്തു വൈദ്യുതീകരിച്ചിട്ടില്ലാത്തതിനാൽ യാത്രയിലുടനീളം ഡീസൽ ലോക്കോമോട്ടീവ് എഞ്ചിനാണ് മൈത്രി എക്സ്പ്രസിൽ ഉപയോഗിക്കുന്നത്.
ദർസാനയിൽ വച്ച് ഒരു രാജ്യത്തെ ജീവനക്കാർ മറ്റേ രാജ്യത്തെ ജീവനക്കാർക്ക് തീവണ്ടിയുടെ നിയന്ത്രണച്ചുമതല കൈമാറുന്നു.
മൈത്രി എക്സ്പ്രസിന്റെ സഞ്ചാരപാതയിൽ പത്മ നദിക്കു കുറുകെയുള്ള ഹാർഡിംഗ് പാലവും ജമുനാ നദിക്കു മുകളിലുള്ള പാലവും ഉൾപ്പെടുന്നു.
കൃത്യസമയം പാലിച്ചാണ് മൈത്രി എക്സ്പ്രസ് ഓടുന്നത്.
ഈ തീവണ്ടിയിലൂടെയുള്ള യാത്രയ്ക്ക് കൊൽക്കത്ത - ധാക്ക ബസ് യാത്രയെക്കാൾ ചെലവു കുറവാണ്.
ടിക്കറ്റ് ബുക്കിംഗ്
ഐ.ആർ.സി.ടി.സി. വെബ്സൈറ്റിലൂടെ മറ്റു ട്രെയിനുകൾ ബുക്കുചെയ്യുന്നതു പോലെ മൈത്രി എക്സ്പ്രസ് ബുക്കുചെയ്യാനാകില്ല.
ധാക്കയിലുള്ളവർക്ക് കമലാപൂർ റിസർവേഷൻ കൗണ്ടറിലും കൊൽക്കത്തയിലുള്ളവർക്ക് ഫെയർലി പ്ലെയ്സിലെയും കൊൽക്കത്താ സ്റ്റേഷനിലെയും കൗണ്ടറുകളിലും മാത്രമേ മൈത്രി എക്സ്പ്രസിൽ യാത ചെയ്യാനുള്ള ടിക്കറ്റ് ലഭിക്കുകയുള്ളൂ.
ടിക്കറ്റ് ലഭിക്കുന്നതിന് വിസയും പാസ്പോർട്ടും നിർബന്ധമാണ്.
തീവണ്ടിയിലെ യാത്രക്കാരെ സുരക്ഷാ പരിശോധനയ്ക്കും വിധേയരാക്കാറുണ്ട്.
ഇതും കാണുക ബന്ധൻ എക്സ്പ്രസ് സംഝോത എക്സ്പ്രസ്സ് ഥാർ എക്സ്പ്രസ്സ് അവലംബം പുറംകണ്ണികൾ Map of India-Bangladesh border links For train information For Indian Visa Information " India's Frontier Railways " documentary by BBC , includes 1 hour on Maitree Express (Refer- High Commission of India in Dhaka, Maitree Express Section) (Refer High Commission of Bangladesh in Kolkata for BD Visa Form) For Rail Information- http://indiarailinfo.com/
മൈഖൈലോ മാക്സിമോവിച്ച് ഇംഗ്ലീഷ് വിലാസം https://ml.wikipedia.org/wiki/Mykhailo_Maksymovych 1873 portrait by Petr Borel
സസ്യ ജീവശാസ്ത്രത്തിലെ പ്രശസ്ത പ്രൊഫസറും ഉക്രേനിയൻ ചരിത്രകാരനും റഷ്യൻ സാമ്രാജ്യത്തിന്റെ കോസാക്ക് പശ്ചാത്തലത്തിൽ എഴുത്തുകാരനുമായിരുന്നു മൈഖൈലോ ഒലെക്സാണ്ട്രോവിച്ച് മാക്സിമോവിച്ച് .
ജീവശാസ്ത്രം, പ്രത്യേകിച്ച് സസ്യശാസ്ത്രം, ജന്തുശാസ്ത്രം, ഭാഷാശാസ്ത്രം, നാടോടിക്കഥകൾ, നരവംശശാസ്ത്രം, ചരിത്രം, സാഹിത്യപഠനം, പുരാവസ്തുശാസ്ത്രം എന്നിവയിൽ അദ്ദേഹം സംഭാവനകൾ നൽകി.
1871-ൽ റഷ്യൻ അക്കാദമി ഓഫ് സയൻസസിലെയും റഷ്യൻ ഭാഷാ സാഹിത്യ വിഭാഗത്തിലെയും അംഗമായി അദ്ദേഹം തിരഞ്ഞെടുക്കപ്പെട്ടു.
1872-1931 ൽ കിയെവിൽ നിലനിന്നിരുന്ന നെസ്റ്റർ ദി ക്രോണിക്ലർ ഹിസ്റ്റോറിക്കൽ അസോസിയേഷന്റെ അംഗമായിരുന്നു മാക്സിമോവിച്ച്.
ജീവിതം താരാസ് ഷെവ്ചെങ്കോയുടെ 1859 ലെ ഛായാചിത്രം
ഉക്രെയ്‌നിലെ ലെഫ്റ്റ് ബാങ്ക് ഗവർണറേറ്റിലെ (ഇപ്പോൾ ചെർകാസി ഒബ്ലാസ്റ്റിൽ) പോൾട്ടാവ ഗവർണറേറ്റിലെ സോളോടോനോഷ കൗണ്ടിയിലെ പ്രോഖോറിവ്കയ്ക്ക് സമീപമുള്ള മൈഖൈലോവ ഹോറയിലെ ഒരു ചെറിയ എസ്റ്റേറ്റിന്റെ ഉടമസ്ഥതയിലുള്ള ഒരു പഴയ സപോറോജിയൻ കോസാക്ക് കുടുംബത്തിലാണ് മാക്സിമോവിച്ച് ജനിച്ചത്.
നോവ്ഗൊറോഡ്-സെവർസ്കി ജിംനേഷ്യത്തിൽ ഹൈസ്കൂൾ വിദ്യാഭ്യാസം നേടിയ ശേഷം മോസ്കോ യൂണിവേഴ്സിറ്റിയിലെ ഫിലോസഫി ഫാക്കൽറ്റിയിലും പിന്നീട് മെഡിക്കൽ ഫാക്കൽറ്റിയിലും പ്രകൃതി ശാസ്ത്രവും ഭാഷാശാസ്ത്രവും പഠിച്ചു.
1823-ൽ തന്റെ ആദ്യ ബിരുദവും 1827-ൽ രണ്ടാം ബിരുദവും നേടി.
അതിനുശേഷം, സസ്യശാസ്ത്രത്തിൽ കൂടുതൽ അക്കാദമിക് ജോലികൾക്കായി മോസ്കോയിലെ സർവകലാശാലയിൽ തുടർന്നു.
1833-ൽ ഡോക്ടറേറ്റ് നേടിയ അദ്ദേഹം മോസ്കോ സർവകലാശാലയിൽ സസ്യശാസ്ത്രത്തിന്റെ പ്രൊഫസറായി നിയമിതനായി.
യൂണിവേഴ്സിറ്റിയിലെ ബൊട്ടാണിക്കൽ ഗാർഡൻ ഡയറക്ടറായിരുന്ന അദ്ദേഹം ജീവശാസ്ത്രം പഠിപ്പിച്ചു.
ഈ കാലയളവിൽ അദ്ദേഹം സസ്യശാസ്ത്രത്തിലും നാടോടിക്കഥകളിലും സാഹിത്യത്തിലും വിപുലമായി പ്രസിദ്ധീകരിച്ചു, റഷ്യൻ കവി അലക്സാണ്ടർ പുഷ്കിൻ , റഷ്യൻ എഴുത്തുകാരൻ നിക്കോളായ് ഗോഗോൾ എന്നിവരുൾപ്പെടെ റഷ്യൻ ബൗദ്ധിക ജീവിതത്തിലെ പല പ്രമുഖരെയും പരിചയപ്പെട്ടു.
കോസാക്ക് ചരിത്രത്തിലുള്ള തന്റെ വർദ്ധിച്ചുവരുന്ന താൽപര്യം അവരുമായി പങ്കുവെച്ചു.
1834-ൽ, കിയെവിൽ പുതുതായി സൃഷ്ടിച്ച സെന്റ് വ്ലാഡിമിർ യൂണിവേഴ്സിറ്റിയിൽ റഷ്യൻ സാഹിത്യത്തിന്റെ പ്രൊഫസറായി നിയമിതനായി.
കൂടാതെ യൂണിവേഴ്സിറ്റിയുടെ ആദ്യത്തെ റെക്ടറായി 1835 വരെ അദ്ദേഹം ആ പദവി വഹിച്ചു.
(ഉക്രെയ്നിലെ പോളിഷ് സ്വാധീനം കുറയ്ക്കുന്നതിനായി റഷ്യൻ സർക്കാർ ഈ സർവ്വകലാശാല സ്ഥാപിച്ചു, മാക്സിമോവിച്ച് ഭാഗികമായി ഈ നയത്തിന്റെ ഉപകരണമായിരുന്നു).
മാക്‌സിമോവിച്ച് സർവ്വകലാശാലയുടെ വിപുലീകരണത്തിനായി വിപുലമായ പദ്ധതികൾ ആവിഷ്കരിച്ചു.
അവിടെ പഠിപ്പിക്കാൻ പ്രഗത്ഭരായ ഉക്രേനിയക്കാരെയും റഷ്യക്കാരെയും നിക്കോളായ് കോസ്റ്റോമറോവ്, താരാസ് ഷെവ്ചെങ്കോ എന്നിവരെയും ആകർഷിച്ചു.
1847-ൽ, പാൻ-സ്ലാവിക് ബ്രദർഹുഡ് ഓഫ് സെയിന്റ്സ് സിറിലിന്റെയും മെത്തോഡിയസിന്റെയും അംഗങ്ങളുടെ അറസ്റ്റ്, തടവ്, നാടുകടത്തൽ എന്നിവ അദ്ദേഹത്തെ ആഴത്തിൽ ബാധിച്ചു.
കവി താരാസ് ഷെവ്ചെങ്കോയെപ്പോലെ അവരിൽ പലരും അദ്ദേഹത്തിന്റെ സുഹൃത്തുക്കളോ വിദ്യാർത്ഥികളോ ആയിരുന്നു.
അതിനുശേഷം, അദ്ദേഹം സ്കോളർഷിപ്പിൽ സ്വയം വ്യാപൃതനായി വിപുലമായി പ്രസിദ്ധീകരിച്ചു.
1853-ൽ അദ്ദേഹം വിവാഹിതനായി, 1857-ൽ, തന്റെ കടുത്ത സാമ്പത്തിക സ്ഥിതിയിൽ നിന്ന് ആശ്വാസം ലഭിക്കുമെന്ന പ്രതീക്ഷയിൽ, ജോലി കണ്ടെത്താൻ മോസ്കോയിലേക്ക് പോയി.
1858-ൽ, പ്രവാസത്തിൽ നിന്ന് മടങ്ങിയെത്തിയ ഷെവ്ചെങ്കോ മോസ്കോയിൽ അദ്ദേഹത്തെ സന്ദർശിച്ചു.
മക്സിമോവിച്ച് മൈഖൈലോവ ഹോറയിൽ തിരിച്ചെത്തിയപ്പോൾ അവിടെയും അദ്ദേഹത്തെ സന്ദർശിച്ചു.
ഈ സമയത്ത്, ഷെവ്ചെങ്കോ മാക്സിമോവിച്ചിന്റെയും ഭാര്യ മരിയയുടെയും ഛായാചിത്രങ്ങൾ വരച്ചു.
തന്റെ അവസാന വർഷങ്ങളിൽ, മാക്സിമോവിച്ച് കൂടുതൽ ചരിത്രത്തിനായി സ്വയം സമർപ്പിക്കുകയും റഷ്യൻ ചരിത്രകാരന്മാരായ മിഖായേൽ പോഗോഡിൻ, നിക്കോളായ് കോസ്റ്റോമറോവ് എന്നിവരുമായി വിപുലമായ സംവാദങ്ങളിൽ ഏർപ്പെടുകയും ചെയ്തു.
1827-ൽ, മാക്സിമോവിച്ച് ലിറ്റിൽ റഷ്യൻ നാടോടി ഗാനങ്ങൾ പ്രസിദ്ധീകരിച്ചു.
ഇത് കിഴക്കൻ യൂറോപ്പിൽ പ്രസിദ്ധീകരിച്ച നാടൻ പാട്ടുകളുടെ ആദ്യ ശേഖരങ്ങളിലൊന്നാണ്.
ചരിത്രഗാനങ്ങൾ, ദൈനംദിന ജീവിതത്തെക്കുറിച്ചുള്ള ഗാനങ്ങൾ, അനുഷ്ഠാന ഗാനങ്ങൾ എന്നിവയുൾപ്പെടെ 127 ഗാനങ്ങൾ ഇതിൽ അടങ്ങിയിരിക്കുന്നു.
ഈ ശേഖരം സാധാരണക്കാരായ നാടോടികളിലേക്ക് ഒരു പുതിയ വഴിത്തിരിവ് അടയാളപ്പെടുത്തി.
അത് അന്ന് ആരംഭിക്കുന്ന പുതിയ റൊമാന്റിക് യുഗത്തിന്റെ മുഖമുദ്രയായിരുന്നു.
വായിച്ചിടത്തെല്ലാം അത് സാധാരണക്കാരുടെ ജീവിതത്തിൽ അക്ഷരാഭ്യാസമുള്ളവരുടെ താൽപര്യം ഉണർത്തി.
1834 ലും 1849 ലും മക്സിമോവിച്ച് രണ്ട് ശേഖരങ്ങൾ കൂടി പ്രസിദ്ധീകരിച്ചു.
തന്റെ നാടോടി ഗാനങ്ങളുടെ ശേഖരത്തിൽ, മാക്സിമോവിച്ച് ഉക്രേനിയൻ ഭാഷയ്ക്കായി ഒരു പുതിയ അക്ഷരവിന്യാസം ഉപയോഗിച്ചു.
അത് പദോൽപ്പത്തിയെ അടിസ്ഥാനമാക്കിയുള്ളതാണ്.
ഈ Maksymovychivka റഷ്യൻ ഭാഷയുമായി വളരെ സാമ്യമുള്ളതായി തോന്നുമെങ്കിലും, മാക്സിമോവിച്ചിന്റെ ഇളയ സമകാലികനായ പാന്റലീമോൻ കുലിഷ് നിർദ്ദേശിച്ച സ്വരസൂചകത്തെ അടിസ്ഥാനമാക്കി ഒരു സ്വതന്ത്ര അക്ഷരവിന്യാസത്തിലേക്കുള്ള ആദ്യ ചുവടുവയ്പ്പായിരുന്നു ഇത്.
ആധുനിക ലിഖിത ഉക്രേനിയൻ ഭാഷയുടെ അടിസ്ഥാനം രണ്ടാമത്തേതാണ്.
പൊതുവേ, ഉക്രേനിയൻ, റഷ്യൻ നാടോടി ഗാനങ്ങൾ തമ്മിലുള്ള ദേശീയ സ്വഭാവത്തിലെ വ്യത്യാസങ്ങളെ പ്രതിഫലിപ്പിക്കുന്ന ചില അടിസ്ഥാന മനഃശാസ്ത്രപരമായ വ്യത്യാസങ്ങൾ കാണുന്നതായി മാക്സിമോവിച്ച് അവകാശപ്പെട്ടു.
ആദ്യത്തേത് കൂടുതൽ സ്വതസിദ്ധവും സജീവവും രണ്ടാമത്തേത് കൂടുതൽ കീഴ്പെടുന്നതുമാണെന്ന് അദ്ദേഹം കരുതി.
അദ്ദേഹത്തിന്റെ സമകാലികരായ അദ്ദേഹത്തിന്റെ ഇളയ സമകാലികനും ചരിത്രകാരനായ നിക്കോളായ് കോസ്റ്റോമറോവും മറ്റുള്ളവരും അത്തരം അഭിപ്രായങ്ങൾ പങ്കിട്ടു.
1856-ൽ, മാക്സിമോവിച്ച് തന്റെ "Days and Months of the Ukrainian Villager" എന്നതിന്റെ ആദ്യഭാഗം പ്രസിദ്ധീകരിച്ചു.
അത് ഉക്രേനിയൻ കർഷകരുടെ നിരവധി വർഷത്തെ നിരീക്ഷണം സംഗ്രഹിച്ചു.
അതിൽ, കലണ്ടർ വർഷം അനുസരിച്ച് ഉക്രേനിയൻ ഗ്രാമത്തിലെ നാടോടി ആചാരങ്ങൾ അദ്ദേഹം നിരത്തി.
(പൂർണ്ണമായ കൃതി സോവിയറ്റ് കാലഘട്ടത്തിൽ മാത്രമാണ് പ്രസിദ്ധീകരിച്ചത്.) ഭാഷയും സാഹിത്യവും
1839-ൽ, മാക്സിമോവിച്ച് തന്റെ പഴയ റഷ്യൻ സാഹിത്യത്തിന്റെ ചരിത്രം പ്രസിദ്ധീകരിച്ചു.
അത് റഷ്യൻ സാഹിത്യത്തിന്റെ കീവൻ കാലഘട്ടം എന്ന് വിളിക്കപ്പെടുന്ന കാലഘട്ടം കൈകാര്യം ചെയ്തു.
റുഥേനിയയുടെ (കീവൻ റസ്) ഭാഷയും സാഹിത്യവും കോസാക്ക് കാലഘട്ടവും തമ്മിൽ കൃത്യമായ തുടർച്ചയാണ് മാക്സിമോവിച്ച് കണ്ടത്.
തീർച്ചയായും, പഴയ റുഥേനിയൻ ഭാഷ ആധുനിക റഷ്യൻ ഭാഷയുമായി ബന്ധപ്പെട്ട് പഴയ ചെക്കിന്റെ ആധുനിക പോളിഷ് അല്ലെങ്കിൽ ആധുനിക സ്ലോവാക്ക് ഭാഷയ്ക്ക് സമാനമാണെന്ന് അദ്ദേഹം കരുതിയതായി തോന്നുന്നു.
അതായത്, ഒന്ന് സ്വാധീനിച്ചെങ്കിലും മറ്റൊന്നിനെപ്പോലെ ആയിരുന്നില്ല.
പിന്നീട്, ഇഗോർസ് കാമ്പെയ്ൻ എന്ന ഇതിഹാസത്തെ അദ്ദേഹം ആധുനിക റഷ്യൻ, ആധുനിക ഉക്രേനിയൻ വാക്യങ്ങളിലേക്കും വിവർത്തനം ചെയ്തു.
മാക്‌സിമോവിച്ചിന്റെ സാഹിത്യകൃതികളിൽ കവിതയും പഞ്ചഭൂതങ്ങളും റഷ്യയ്‌ക്കായി നീക്കിവച്ചിരുന്നു.
1850 മുതൽ 1870 വരെ, മാക്സിമോവിച്ച് ചരിത്രത്തിൽ, പ്രത്യേകിച്ച് റഷ്യൻ, ഉക്രേനിയൻ ചരിത്രത്തിൽ വിപുലമായി പ്രവർത്തിച്ചു.
സ്ലാവിസ്റ്റിക്സ്
സ്ലാവിക് പഠനങ്ങളെ സംബന്ധിച്ച്, ചെക്ക് ഭാഷാശാസ്ത്രജ്ഞനായ ജോസെഫ് ഡോബ്രോവ്സ്കിയുടെയും സ്ലോവാക് പണ്ഡിതനായ പാവൽ ജോസെഫ് സഫാരിക്കിന്റെയും വിവിധ തീസിസുകളിൽ മാക്സിമോവിച്ച് പരാമർശിച്ചു.
അവരെപ്പോലെ, അദ്ദേഹം സ്ലാവിക് കുടുംബത്തെ രണ്ട് പ്രധാന ഗ്രൂപ്പുകളായി വിഭജിച്ചു, ഒരു പാശ്ചാത്യ ഗ്രൂപ്പും ഒരു കിഴക്കൻ ഗ്രൂപ്പും.
എന്നാൽ പിന്നീട് അദ്ദേഹം പടിഞ്ഞാറൻ ഗ്രൂപ്പിനെ രണ്ട് ഭാഗങ്ങളായി വിഭജിച്ചു: വടക്ക്-പടിഞ്ഞാറൻ ഗ്രൂപ്പും തെക്ക്-പടിഞ്ഞാറ് ഗ്രൂപ്പും.
(ഡോബ്രോവ്സ്കി റഷ്യക്കാരെ തെക്കൻ സ്ലാവുകളോടൊപ്പം കൂട്ടിച്ചേർത്തിരുന്നു.) പ്രധാന കിഴക്കൻ അല്ലെങ്കിൽ റഷ്യൻ ഗ്രൂപ്പ് വലിയ വിഭജനങ്ങളോ ഭാഷാഭേദങ്ങളോ ഇല്ലാതെ ഏകീകൃതമാണെന്ന ഡോബ്രോവ്സ്കിയുടെ വാദത്തെ മാക്സിമോവിച്ച് പ്രത്യേകിച്ച് എതിർത്തു.
ഈ കിഴക്കൻ ഗ്രൂപ്പായ മാക്സിമോവിച്ച് സൗത്ത് റഷ്യൻ, നോർത്ത് റഷ്യൻ എന്നിങ്ങനെ രണ്ട് സ്വതന്ത്ര ഭാഷകളായി വിഭജിച്ചു.
തെക്കൻ റഷ്യൻ ഭാഷ, അദ്ദേഹം രണ്ട് പ്രധാന ഭാഷകളായ റുഥേനിയൻ, റെഡ് റുഥേനിയൻ/ഗലീഷ്യൻ എന്നിങ്ങനെ വിഭജിച്ചു.
വടക്കൻ റഷ്യൻ ഭാഷ, അദ്ദേഹം നാല് പ്രധാന ഭാഷകളായി വിഭജിച്ചു, അതിൽ മസ്‌കോവിറ്റ് ഏറ്റവും വികസിതമാണെന്നും എന്നാൽ ഏറ്റവും ഇളയതെന്നും അദ്ദേഹം കരുതി.
ഇതുകൂടാതെ, ബെലാറഷ്യൻ ഒരു സ്വതന്ത്ര ഭാഷയായി അദ്ദേഹം കണക്കാക്കിയതായി തോന്നുന്നു, വടക്കൻ, തെക്ക് റഷ്യൻ എന്നിവയ്ക്കിടയിലുള്ള ഇന്റർമീഡിയറ്റ്, എന്നാൽ മുമ്പത്തേതിനോട് വളരെ അടുത്താണ്.
ഇരുപതാം നൂറ്റാണ്ടിന്റെ തുടക്കത്തിൽ, ക്രൊയേഷ്യൻ പണ്ഡിതനായ വട്രോസ്ലാവ് ജാഗിച്ച്, മാക്സിമോവിച്ചിന്റെ പദ്ധതി സ്ലാവിക് ഭാഷാശാസ്ത്രത്തിന് ശക്തമായ സംഭാവന നൽകിയതായി കരുതി.
അവലംബം പുറംകണ്ണികൾ Mykhailo Maksymovych on Encyclopedia of Ukraine website Максимович Михаил Александрович на сайте проекта «Хронос»
മൈഗുരുഡ് ഇംഗ്ലീഷ് വിലാസം https://ml.wikipedia.org/wiki/Mygurud
മലപ്പുറം ജില്ലയിലെ ഇരുമ്പുഴി , എടപ്പാൾ എന്നിവിടങ്ങളിൽ രൂപപ്പെട്ടതും അവിടെ നിലനിന്നിരുന്നതുമായ ഒരു ഗൂഢഭാഷയാണ് മൈഗുരുഡ് .
മാപ്പിള ലഹള നടന്നപ്പോൾ ജനങ്ങൾ ഉപയോഗിച്ചിരുന്നതായിരുന്നു ഇതെന്ന് കരുതപ്പെടുന്നു.
മാപ്പിള ലഹളയിൽ പങ്കെടുത്തവരെ ജയിലിൽ അടച്ചപ്പോൾ മലയാളികളായ ജയിൽ വാർഡൻമാർ കേൾക്കാതിരിക്കാൻ തടവുകാർ കണ്ടെത്തിയ ഭാഷയാണ് മൈഗുരുഡ്.
പ്രധാനമായും ബീഡി തൊഴിലാളികളാണ്  ഉപയോഗിച്ചിരുന്നതെന്ന് പറയപ്പെടുന്നു.
മൊഴി കുരുട് എന്ന് ഉപയോഗിച്ച് പിന്നീട് ലോപിച്ച് പിന്നീട് മൈഗുരുഡ് എന്ന് ഉച്ചാരണം നിലവിൽ വന്നു എന്നാണ് ഇതിന്റെ പേരിന്റെ ഉല്പത്തിയെ സംബന്ധിച്ചു നില നിൽക്കുന്ന ഒരു വിലയിരുത്തൽ.
മൈഗുരുഡിൽ സ്വരാക്ഷരങ്ങളായ അ, ആ, ഇ, ഈ എന്നിവക്ക് യഥാക്രമം സ, സാ, സി, സീ എന്നിങ്ങനെ അം, അഃ വരെ ഉപയോഗിക്കുന്നു.
സ, സാ, സി, സീ എന്നിവയെ അ, ആ, ഇ, ഈ എന്നും മാറി ഉപയോഗിക്കുന്നു.
വ്യഞ്ജനാക്ഷരങ്ങൾ ഒന്നിന് പകരം മറ്റൊന്ന് എന്ന നിലയിൽ ഉപയോഗിക്കുന്നു.
ഇത് മനസ്സിലാക്കാനായി ഒരു ശ്ലോകമുണ്ട് “
കമ ങയ ചര വട ണ്ടഷ പന റണ ഞള ങ്കറ്റ മ്പഞ്ച ന്തഹ ബജ ”
ഇതിന് സ്വന്തമായി ലിപിയും സങ്കീർണ്ണമായ വ്യാകരണ നിയമങ്ങളും ഇല്ല.
ഉദാഹരണം സെഹാ നേച്ച് - എന്താ പേര് സെടീവാ ടീവ് - എവിടാ വീട് സൊചു രാങ ടേറം - ഒരു ചായ വേണം മവി ടേറോ - കടി വേണോ ടേഷ - വേണ്ട
ഇത് മൈഗുരുഡ് ഭാഷയിലുള്ള ചില സംഭാഷണ രീതികളാണ്.
അവലംബങ്ങൾ പുറം കണ്ണികൾ ഇപ്പോഴും ജീവിക്കുന്നു, മലബാറിന്റെ ഗൂഢഭാഷ Archived 2014-11-01 at the Wayback Machine .
മൈത്രി (വിവക്ഷകൾ)
മൈത്രി എന്ന പദം കൊണ്ട് താഴെപ്പറയുന്ന കാര്യങ്ങൾ വിവക്ഷിക്കാം: രണ്ടോ അതിനുമേലോ ഉള്ള വ്യക്തികളോ സമൂഹങ്ങളോ തമ്മിലുള്ള സഹവർത്തിത്വം.
അന്റാർട്ടിക്കയിലുള്ള ഇന്ത്യയുടെ സ്ഥിരഗവേഷണകേന്ദ്രമായ മൈത്രി ഗവേഷണകേന്ദ്രം .
കേരളസർക്കാറിന്റെ മൈത്രി ഭവനനിർമ്മാണ പദ്ധതി.
മൈത്രി ജിദ്ദ മൈത്രി എക്സ്പ്രസ് മൈത്രി (2015-ലെ ചലച്ചിത്രം) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
മൈത്രി ഗവേഷണകേന്ദ്രം ഇംഗ്ലീഷ് വിലാസം https://ml.wikipedia.org/wiki/Maitri
മൈത്രി ഇന്ത്യയുടെ അന്റാർട്ടിക്കയിലുള്ള രണ്ടാമത്തെ ഗവേഷണകേന്ദ്രമാണ്‌.
ഇത് 1989-ൽ ആണ്‌ നിർമ്മാണം പൂർത്തിയായത്.
ഇന്ത്യയുടെ ആദ്യത്തെ കേന്ദ്രമായ ദക്ഷിണ ഗംഗോത്രി മഞ്ഞു മൂടി ഉപേക്ഷിക്കേണ്ട വന്ന സാഹചര്യത്തിലാണ്‌ ഇത് നിർമ്മിച്ചത്.
മൈത്രി, ഷിർമാക്കർ മരുപ്പച്ച എന്ന പാറക്കുന്നുകൾ നിറഞ്ഞ പ്രദേശത്താണ്‌ സ്ഥിതി ചെയ്യുന്നത്.
ജീവശാസ്ത്രം , ഭൂമിശാസ്ത്രം , ഗ്ലേഷിയോളജി , അറ്റ്മോസ്ഫെറിക് സയൻസ്, മെറ്റിയറോളജി, കോൾഡ് റീജിയൺ എൻ‌ജിനീയറിംഗ്, സം‌വേദനം , മനുഷ്യ ഫിസിയോളജി , വൈദ്യം മുതലായവയിൽ ഗവേഷണം നടത്താനുള്ള അത്യാധുനിക സൗകര്യങ്ങൾ ഈ കേന്ദ്രത്തിൽ ഒരുക്കിയിട്ടുണ്ട്.
മഞ്ഞുകാലത്ത് 25 ആളുകളെ വരെ ഉൾക്കൊള്ളാൻ ഈ കേന്ദ്രത്തിനു കഴിയും.
പ്രിയദർശിനി തടാകം എന്ന് നാമകരണം ചെയ്യപ്പെട്ട, ഗവേഷണകേന്ദ്രത്തിനു മുൻപിലുള്ള തടാകത്തിൽനിന്നാണ്‌ കേന്ദ്രത്തിനാവശ്യമായ ശുദ്ധജലം ലഭിക്കുന്നത്.
1989 മാര്ച്ചിലാണ് മൈത്രി പ്രവര്ത്തനം തുടങ്ങിയത്.
നിതാന്തതാത്പര്യവും ധ്രുവശാസ്ത്രത്തിലുള്ള പ്രകടമായ ശേഷിയും പ്രകടിപ്പിച്ചുകൊണ്ട്, ഇന്ത്യ താഴെപ്പറയുന്ന നാഴികക്കല്ലുകൾ വിജയകരമായി പൂർത്തിയാക്കി: ഓഗസ്റ്റ് 19 , 1983 : ഇന്ത്യയെ അന്റാർട്ടിക് ഉടമ്പടിയിൽ ഉൾപ്പെടുത്തി.
താമസിയാതെ കൺസൾട്ടന്റ് എന്ന സ്ഥാനം നേടി.
1983 : ആദ്യത്തെ സ്ഥിരമായ ഗവേഷണ കേന്ദ്രം, ദക്ഷിണ ഗംഗോത്രി , സ്ഥാപിക്കപ്പെട്ടു.
ഒക്ടോബർ 1 , 1984 : അന്റാർട്ടിക്കാ പര്യവേഷണത്തിനായുള്ള ശാസ്ത്രീയ സമിതിയിൽ ഇന്ത്യയ്ക്ക് അംഗത്വം ലഭിച്ചു (SCAR).
1988 - 1989 : ഇന്ത്യ രണ്ടാമത്തെ ഗവേഷണകേന്ദ്രം, മൈത്രി സ്ഥാപിച്ചു.
1997 : അന്റാർട്ടിക് ഉടമ്പടിയുടെ ഭാഗമായി പ്രകൃതിസം‌രക്ഷണത്തിനായി ഉദ്ദേശിച്ചുള്ള പ്രോട്ടോക്കോൾ ഇന്ത്യ അംഗീകരിച്ചു 2005 : ഇന്ത്യ അന്റാർട്ടിക്കയിൽ 25 വർഷം പൂർത്തിയാക്കി.
ഇതിന്റെ സ്മരണയ്ക്കായി ഇന്ത്യയുടെ രജതജൂബിലി സ്മാ‍രക പര്യവേഷണം നടത്തി.
പര്യവേഷണങ്ങൾ
ഇന്ത്യയുടെ അന്റാർട്ടിക്കാ പരിപാടിയുടെ അദ്ധ്യായം ആദ്യമായി തുറക്കപ്പെട്ടത് 1981-ൽ ആദ്യത്തെ ഇന്ത്യൻ പര്യവേഷണസംഘം ഗോവയിൽനിന്ന് അൻറ്റാർട്ടിക്കയിലേക്ക് തിരിച്ചപ്പോഴായിരുന്നു.
പിന്നീട് ‍അന്റാർട്ടിക്കയുടെയും സമുദ്രഗവേഷണത്തിന്റെയും ചുമതലയുള്ള ദേശീയകേന്ദ്രത്തിന്റെ സമുദ്രവികസനവകുപ്പിന്റെ നേതൃത്വത്തിൽ വർഷംതോറും പര്യവേഷണസംഘങ്ങളെ അയയ്ക്കാറുണ്ട്.
ഇതുവരെ, വെഡൽ കടലിലേക്കുള്ള പര്യവേഷണവും തെക്കേ സമുദ്രത്തിലേക്കുള്ള ക്രിൽ പര്യവേഷണവും ഉൾപ്പെടെ 22 പര്യവേഷണയാത്രകൾ നടത്തിയിട്ടുണ്ട്.
1981-ലെ പര്യവേഷണസംഘത്തിന്റെ തലവൻ എസ്.ഇസഡ്. ഖാസിം ആയിരുന്നു.
പുറത്തേക്കുള്ള കണ്ണി National Centre for Antarctic Ocean Research (NCAOR) of the Department of Ocean Development of Government of India അവലംബം ↑ ↑ http://wiki.answers.com/Q/What_are_the_names_of_the_research_centers_in_Antarctica#ixzz20eiqzKjq
മൈക്രോസ്റ്റേഷൻ
ദ്വിമാന, ത്രിമാന രൂപകൽപ്പനയ്ക്കും ഡ്രാഫ്റ്റിംഗിനുമുള്ള ഒരു CAD സോഫ്റ്റ്‌വെയറാണ് മൈക്രോസ്റ്റേഷൻ , ബെന്റ്ലി സിസ്റ്റംസ് വികസിപ്പിച്ചെടുത്ത മൈക്രോസ്റ്റേഷൻ, നിർമ്മാണമേഖലയിലും, ഡിസൈൻ, എഞ്ചിനീയറിംഗ് വ്യവസായങ്ങളിലും ഉപയോഗിക്കപ്പെടുന്നു.
ദ്വിമാന, ത്രിമാനതലങ്ങളിലുള്ള രൂപരേഖകൾ നിർമ്മിക്കാനും ആവിഷ്കരിക്കാനും മൈക്രോസ്റ്റേഷൻ വഴി സാധിക്കുന്നതോടൊപ്പം, ബിൽഡിംഗ് ഇൻഫർമേഷൻ മോഡലിംഗുമായി പൊരുത്തപ്പെടുന്നതുമാണ് ഇതിന്റെ ഘടന.
മൈക്രോസ്റ്റേഷൻ കണക്റ്റ് ആണ് നിലവിലുള്ള പതിപ്പ്.
1980-കളിലാണ് മൈക്രോസ്റ്റേഷൻ വികസിപ്പിക്കപ്പെട്ടത്.